recursal/SuperWikiNEXT-32B huggingface dataset:
**זר במגרש** (באנגלית: **School Ties**) הוא סרט דרמת-ספורט אמריקאית מ-1992 העוסק בזהות יהודית והתמודדות עם אנטישמיות אמריקאית בשנות החמישים.

בסרט מככבים ברנדן פרייזר ומאט דיימון.

עלילה
-----

דייוויד גרין הוא בן למשפחה ממעמד הפועלים ושחקן פוטבול מצטיין מהעיר סקרנטון שבפנסילבניה, הוא זוכה למלגת לימודים בבית ספר נחשב במסצ'וסטס. לאחר התקלות בעיר הולדתו, סקרנטון, עם קבוצת אופנוענים אנטישמית הוא מחליט להסתיר את עובדת היותו יהודי בבית ספר החדש. דייוויד מגיע לבית הספר ומסתדר כלכלית בזכות המלגה ובעבודה כמלצר, הוא מצליח להשתלב בחברה ובייחוד לאחר משחק פוטבול מוצלח והתקדמות בקשרים חברתיים הכוללת בין היתר יצירת קשר עם בחורה בשם סאלי וילר. מגלה צ'רלי דילון, אחד מחבריו לכיתה שדייוויד הוא יהודי מתוך רגשי קנאה ובייחוד על הצלחתו עם חברתו החדשה סאלי הוא מתחיל לספר בדיחות אנטישמיות ובאופן עקיף להודיע לכולם שדייוויד יהודי. פעולתיו של צ'רלי פותחות פתח ליצירת הטרדות לדייוויד בין היתר תליית דגל עם צלב קרס מעל מיטתו. דייוויד מפסיק להסתתר בהתחלה מנסה להשתמש בכוחו (הוא תולה מודעה על לוח המודעות בה הוא מזמין את תולה דגל הצלב קרס לעימות אבל תולה הדגל לא מגיע) אך לבסוף מחליט להבליג בין היתר כדי לא לאבד את עבודתו כמלצר.

לאחר תקופה סוערת בחייו של דייוויד בנושא יהדותו המתגלית לחבריו, מתקיים מבחן בהיסטוריה בו מתגלית למחנך רמאות ולפי הקוד המוסרי של בית הספר על הרמאי להתוודות לפני המנהל ולהיות מסולק מבית הספר. חבריו לכיתה של דייוויד שכבר מוסתים נגדו באופן מודע או שאינו מודע מחליטים שהוא הרמאי ודורשים ממנו מתוך נאמנות לקבוצה להתוודות על הרמאות, דייוויד עם כל סלידתו מהדבר מחליט להסכים ומגיע לחדר המנהל. למזלו של דייוויד אחד התלמידים גילה את הרמאי האמיתי והודיע למנהל לפני בואו של דייוויד והמנהל מאפשר לדייוויד להמשיך ללמוד בבית ספר ומבטיח "לשכוח מן העניין" דייוויד עונה לו שהוא (המנהל) לא ישכח כל עוד דייוויד נמצא בבית הספר והסיבה שהוא ממשיך בבית ספר היא "אתם משתמשים בי בשביל הפוטבול ואני משתמש בכם להגיע להרווארד".

### ההתמודדות של דייוויד עם היהדות

ההתמודדות של דייוויד עם היהדות מתחילה בסרט עם אי אכפתיות בנוגע לעובדת היותו יהודי בעקבות הימצאותו בחברה שאינה מתעניינת בנושא (האופונוען האנטישמי אומר לחברו של דייוויד שהיהודים הרגו את ישו בתגובה עונה החבר שלא אכפת לו כיוון שלא הכיר אותו). כשדייוויד מגיע לבית ספר רק ההנהלה יודעת על יהדותו של דייוויד כך למשל כשנודע לאחראי במטבח שהוא יהודי הוא שואל אם יש משהו שיש לו בעיה לאכול (כלומר בעיות כשרות) דייוויד עונה לו שהוא לא אוהב לפת. כאשר אף אחד לא מבחין דייוויד הולך להתפלל בהחבא בכנסייה בראש השנה אחרי שאביו מזכיר לו וכשהמחנך שואל אותו לגבי המסורת הוא שואל אותו "שלי או שלך?". לאחר שצ'רלי מפיץ את הידיעה שדייוויד יהודי, אחד מחבריו בחדרו בפנימיה מתווכח איתו והחבר טוען ש"יהודי זה שונה" ודייוויד לא מוכן לקבל זאת ואומר שכשם שיש זרמים שונים בנצרות כך גם יש יהדות.

שחקנים
------

* ברנדן פרייזר - דייוויד גרין
* מאט דיימון - צ'רלי דילו
* כריס אודונל - כריס ריס
* בן אפלק - צ'סטי סמית'
* אד לואוטר - אלן גרין (אביו של דייוויד)

קישורים חיצוניים
----------------

* "זר במגרש", במסד הנתונים הקולנועיים IMDb (באנגלית)
* "זר במגרש", באתר נטפליקס
* "זר במגרש", באתר AllMovie (באנגלית)
* "זר במגרש", באתר Rotten Tomatoes (באנגלית)
* "זר במגרש", באתר Box Office Mojo (באנגלית)
* "זר במגרש", באתר Metacritic (באנגלית)
* "זר במגרש", באתר אידיבי
* "זר במגרש", באתר Hulu סרטים (באנגלית)
* "זר במגרש", במסד הנתונים הקולנועיים KinoPoisk (ברוסית)
**M19** (מ-**Messier 19**, נקרא גם **NGC 6273**) הוא צביר כדורי בקבוצת הכוכבים נושא הנחש הנמצא במרחק של כ-28,000 שנות אור ממערכת השמש. זהו הצביר הכדורי הפחוס ביותר שהתגלה עד היום.

היסטוריה
--------

הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית עגולה חסרת כוכבים". רק בשנת 1784 גילה האסטרונום ויליאם הרשל שזהו צביר.

בהירות נראיתו של הצביר היא מדרגה 6.8, דומה לבהירותם של הצבירים M10 ו-M12 הנמצאים באותה קבוצת כוכבים, וניתן להבחין בו בקלות באמצעות משקפת. על מנת לצפות בכוכבי הצביר, שהבהירים שבהם הם מדרגת בהירות 14 יש צורך בטלסקופ, בו ניתן גם להבחין בקלות באליפטיות של הצביר. הצביר קל לאיתור כ-8 מעלות ממזרח לאנטארס. 

כמעלה וחצי ממזרח-דרום-מזרח ל-M19 נמצא הצביר הכדורי NGC 6293 שבהירותו היא מדרגה 8.4 ובערך באותו המרחק בכיוון צפון-צפון-מזרח נמצא הצביר הכדורי NGC 6284 העמום בהרבה שבהירותו היא מדרגה 9.5 בלבד. כ-3.8 מעלות מדרום לו על הגבול עם קבוצת הכוכבים עקרב נמצא הצביר הכדורי M62.

מאפייני הצביר
-------------

צורתו של M19 היא אליפטית מאוד כך שלאורך הציר הראשי שלו יש כמעט כפול כוכבים מאשר לאורך הציר המשני. קוטרו לאורך הציר הראשי כ-140 שנות אור ומרחקו ממערכת השמש הוא כ-28,000 שנות אור כך שגודלו הזוויתי הוא כ-17 דקות קשת. זהו אחד מהצבירים הקרובים ביותר למרכז הגלקסיה, כ-5,200 שנות אור בלבד ועוצמת כח הכבידה של מרכז הגלקסיה הוא כנראה הגורם לצורתו הפחוסה. מכדור הארץ הוא נראה כ-9 מעלות ממזרח למרכז הגלקסיה.

צפיפותו של M19 גבוהה ועד היום התגלו בו 4 משתני RR בנבל. עוצמת ההארה הכוללת של הצביר היא יותר מפי 120,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F5.

קישורים חיצוניים
----------------

ויקישיתוף מדיה וקבצים בנושא **M19** בוויקישיתוף
* M19 בקטלוג מסיה באתר SEDS.
* M19, בבסיס הנתונים SIMBAD לגרמי שמיים אסטרונומיים

| קטלוג מסיה |
| --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |
| אחרים | M40 • M73 |
| שארל מסיה • קטלוג קלדוול • הקטלוג הכללי החדש |
לוגו הפסטיבל
היילי ויליאמס, סולנית להקת הרוק פאראמור, מופיעה בפסטיבל.
**וארפד טור** (באנגלית: **Warped Tour**) הוא פסטיבל רוק ואקסטרים ספורט אשר נודד ברחבי ארצות הברית ובקנדה מדי קיץ. חברת ההנעלה ואנס נותנת חסות לפסטיבל משנת 1995 ולעיתים קרובות הוא מכונה **ואנס וארפד טור**.

היסטוריה
--------

הפסטיבל החל את דרכו בשנת 1994, כאשר קווין ליימן, בעלים של חברת תקליטים קטנה, עבד על מופעי סקייטבורד ששילבו גם הופעות של להקות פאנק וסקא.

בשנת 2018 יהיה הסיבוב האחרון של ואנס וארפד טור

הפסטיבל קיבל את שמו ממגזין אקסטרים ספורט, בשם *וארפד מגזין* שהיה קיים באותה תקופה.

הפסטיבל
-------

הפסטיבל נודד כל קיץ ברחבי ארצות הברית ובקנדה, כאשר הליין-אפ בערים השונות נשאר לרוב קבוע. בשנים האחרונות, הפסטיבל כולל בסביבות המאה להקות שמנגנות בעיקר: פאנק-רוק, סקא, נו-מטאל, הארדקור ופ'אנק מטאל. הלהקות מנגנות כמעט בו זמנית על פני 10 במות שונות, כאשר לכל במה ישנו נותן חסות אחר.

מלבד הופעות הפסטיבל כולל גם תחרויות סקייטבורד, רמפות וחצאי צינור. אך עם השנים קטן חלקו של האקסטרים ספורט בפסטיבל. בשטח הפסטיבל פרוסים עשרות דוכנים של הלהקות המופיעות, חברות תקליטים עצמאיות, חברות אקסטרים, מגזינים וארגונים ללא מטרת רווח. הדוכנים וריבוי הבמות יוצרים אווירה של קרנבל, כאשר הלהקות נמצאות בדוכנים ומסתובבות ברחבי הפסטיבל. בשנים האחרונות יצא הפסטיבל מגבולות צפון אמריקה ונכון ל-2008 הוא מגיע גם לאירופה וליפן.

קישורים חיצוניים
----------------

ויקישיתוף מדיה וקבצים בנושא **ואנס וארפד טור** בוויקישיתוף
* 

* אתר האינטרנט הרשמי של ואנס וארפד טור (באנגלית)
* ואנס וארפד טור, ברשת החברתית טוויטר
* אתר לא רשמי עם מידע רב על הפסטיבל

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f8971f56-0e07-48e4-9cd2-4e44133a24c6

 |
פצצת סימן 117
**פצצת סימן 117** היא פצצת שימוש כללי אמריקנית.

משקלה הנומינלי הוא 750 ליברות (343 ק"ג), אך משקלה האמיתי תלוי במרעום ובהתקני העיכוב והוא נע סביב ה-820 ליברות (373 ק"ג). הסימן 117 מכילה חומר נפץ מסוג מינול 2 או טריטונל במשקל של 403 ליברות (183 ק"ג). קוטר גוף הפצצה הוא 408 מ"מ.

קיימים שני דגמים של הסימן 117: הסימן 117 עם יחידת הזנב MAU-103 בעלת גרר נמוך שאורכה 2.16 מטר ומוטת הסנפירים שלה הוא 520 מ"מ, והסימן 117R עם יחידת הזנב MAU-91 בעלת גרר גבוה שאורכה 2.06 מטר ומוטת הסנפירים שלה הוא 570 מ"מ.

משנות ה-50 ועד לשנות ה-70 המוקדמות היא הייתה הנשק התקני שנישא על ידי מטוסי הקרב F-100 סופר סייבר, F-104 סטארפייטר, F-105 ת'אנדרצ'יף, F-111 וה-F-4 פנטום, אך כיום היא נמצאת רק בשימוש מפציצים כבדים של חיל האוויר האמריקני כגון ה-B-52 סטרטופורטרס.

מטוסי קרב טקטיים משתמשים בדרך-כלל בפצצות מסדרת סימן 80 (בעיקר הסימן 82 והסימן 83 והגרסאות המונחות שלהן). במהלך מלחמת המפרץ ב-1991 הטילו מפציצי B-52 כ-44,600 פצצות סימן 117.

הסימן 117 הייתה הבסיס לפצצה הכימית MC-1, שהכילה גז עצבים מסוג סארין. ארצות הברית מעולם לא עשתה שימוש ב-MC-1 בלחימה, אך פצצות אלו נותרו ככל הנראה בארסנל שלה.

קישורים חיצוניים
----------------

ויקישיתוף מדיה וקבצים בנושא **M117** בוויקישיתוף
**פנתר זדנסקי** אשר ידוע גם כ**טיגריס לוגנדאן** (שם מדעי: ***Panthera zdanskyi***) הוא מין של פנתר נכחד, שחי בתחילת הפליסטוקן במזרח אסיה לפני 2.55 עד 2.12 מיליון שנה מזמננו. במראהו דמה לטיגריס יותר מכל שאר החתולים וכנראה היה אביו הקדמון.

מאובניו תוארו ב-2011 בידי צוות המחקר ג'י ה. מז'אק, פר כריסטיאנסן ואנדרו ק. קיטצ'נר ממאובנים שהתגלו ב-2004 בשטח הנפה האוטונמית דונגשיאנג במחוז גאנסו שבמערב הרפובליקה העממית של סין, לצד שרידי סוס קדום. השם של המין נקרא לכבוד החוקר האוסטרי אוטו זדנסקי (אנ'), אשר חקר הרבה את הטורפים הקדומים של הנאוגן בסין.

הממצאים שהתגלו מפנתר זה כללו לסתות וגולגולת כמעט שלמות, העתיקות והשלמות ביותר מבין גולגולות הפנתרים. משרידים אלה נראה שגודל הפנתר הקדום היה כמו יגואר גדול והוא הגיע לאורך 1.6 מטר ומשקל של 80 קילוגרם. מבנה הלסתות והעצמות שסביבם דמה מאוד לזה של פנתר פלאוסיננסיס (*Panthera palaeosinensis*).

קישורים חיצוניים
----------------

ויקישיתוף מדיה וקבצים בנושא **פנתר זדנסקי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**זרבוביתיים** (שם מדעי: **Solenostomidae**) היא משפחת דגים מסדרת האבובונאים החיים בימים טרופיים בימי האזור האינדו-פסיפי. בתוך משפחה זו סוג יחיד - **זַרְבּוּבִית** (*Solenostomus*) בו 6 מינים.

דגים אלה הם קרוביהם של האבובוניים ושל השח-ראשיים והם שוחים רוב זמנם בצורה אנכית הפוכה. אורכם אינו עולה על 15 סנטימטרים והם בעלי עיטורים קוצניים על גופם היוצרים הסוואה יעילה מאוד, בדמיונם לעלה אצה או לאלמוג. הם בעלי חרטום ארוך היכול להישלף במהירות גבוהה כדי לתפוס טרף מהיר כמו חסילונים קטנים.

הם חיים במים רדודים סביב שוניות אלמוגים או קרקעית בוצית ליד החופים. בעונת הרבייה הנקבה מדגירה ליד סנפיר הגב את ביציה ומשנה את מראה וכן מסתתרת מתחת לאלמוגים כדי שלא להיחשף לטורפים.

מינים
-----

* *Solenostomus armatus*
* זַרְבּוּבִית רַבְגּוֹנִית (*Solenostomus cyanopterus*)
* *Solenostomus halimeda*
* *Solenostomus leptosoma*
* *Solenostomus paegnius*
* זַרְבּוּבִית מְפֹאֶרֶת (*Solenostomus paradoxus*)

קישורים חיצוניים
----------------

ויקישיתוף מדיה וקבצים בנושא **זרבוביתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**ואסילי איוואנוביץ' איוואנוב** (בבולגרית: **Васили Иванович Иванов**‏; 13 בינואר 1896, נסיכות בולגריה – 1 בינואר 1973, אודסה, ברית המועצות) היה חסיד אומות העולם ממוצא בולגרי, אשר במהלך שואת יהודי אוקראינה הציל את בנות משפחת נמירובסקי באודסה.

סיפור המעשה
-----------

ואסילי איוואנוב היה בן למשפחה בולגרית שהיגרה לאודסה. ב-1930 נישא לשרה נמירובסקי לבית טפליץ' אלמנה יהודייה מהעיר. שלוש בנותיה של שרה: ג'ניה, שייבה ופירה אומצו על ידי איוואנוב כבנותיו. ב-1932 נולדה לזוג ביתם אָלָה. ב-1935 נהרגה הבת פירה בתאונה. במלחמת העולם השנייה, ב-1941, ערב מבצע ברברוסה היו שתי בנותיה של שרה נשואות. ג'ניה אם לשני ילדים, ושייבה בהיריון ראשון. ב-16 באוקטובר 1941 נכבשה אודסה על ידי הארמייה הרביעית של צבא רומניה, והצבא האדום נסוג ממנה.

ימים ספורים לאחר הכיבוש ביצעו הרומנים טבח ביהודי אודסה ובמהלכו נרצחו ג'ניה נמירובסקי (23), בעלה ותינוקם מאריק. בנה הבכור פימה בן השנתיים ניצל. ואסילי איוואנוב פעל מיד להצלת בני המשפחה הנותרים. הוא הסתיר בבית אחותו נדיה את שרה רעייתו, שייבה וביתה הפעוטה דינה שאך נולדה, את אלה ואת פימה שניצל מהטבח. בהמשך, עלה בידו למָלֶט את כולם לכפר מחוץ לאודסה, ושם הסתתרו בביתו של קרוב משפחתו. לאחר מספר חדשים הגיעו לכפר כוחות ז'נדרמריה רומניים, עצרו את שרה והכו אותה. איוואנוב הגן על אשתו, ובאמצעות תשלום שוחד שכנע את הז'נדרמים להניח לה.

באפריל 1944 שבו בני המשפחה המורחבת לאודסה, והסתתרו בה עד לשחרורה המלא של העיר. לאחר המלחמה אימץ ואסילי איוואנוב את פימה שנותר יתום ואת דינה ביתה של שייבה. שרה איוואנובה לבית טפליץ' סבלה מבריאות לקויה, ונפטרה במהלך שנות ה-50 של המאה ה-20. בהמשך, עלו אָלָה ודינה לישראל.

ואסילי איוואנוב הלך לעולמו באודסה ב-1973. ב-17 ביוני 2007 הכיר בו יד ושם כחסיד אומות העולם.

קישורים חיצוניים
----------------

* ואסילי איוואנוב, באתר "יד ושם" (באנגלית)

הערות שוליים
------------

1. ↑  ואסילי איוואנוב, באתר alef-bg.org (בבולגרית).

| **בולגרים חסידי אומות העולם** |
| --- |
| 

|  |  |
| --- | --- |
| ספירו דנקוב • רובין דימיטרוב • פאבל גרג'יקוב • ורה איצ'קובה • מלאדן איוואנוב • וסילי איוואנוב • דימו קזאסוב • המטרופוליט קיריל • אטאנאס קוסטוב • מיכאיל מיכאילוב • פטר מיכאלב • איוואן מומצ'ילוב • דימיטר פשב • אנה פופסטפנובה • אנה סרצ'אג'ייבה • אסן סויצ'מזוב • המטרופוליט סטפן • סטנקה סטויצ'בה • נדז'דה ואסילבה • ולדימיר קורטב • |  |

 |
אן סות'רן
**הרייט ארלין לייק** (באנגלית: **Harriette Arlene Lake**; ‏22 בינואר 1909 – 15 במרץ 2001) הייתה שחקנית קולנוע אמריקאית מועמדת לפרס אוסקר לשחקנית המשנה הטובה ביותר לשנת 1987 על תפקידה בסרט "לווייתני אוגוסט". ידועה בשם אן סות'רן (**Ann Sothern**).

ביוגרפיה
--------

סות'רן נולדה בוואלי סיטי שבדקוטה הצפונית וגדלה במיניאפוליס, שם סיימה את לימודיה בבית הספר התיכון המרכזי שבעיר. בגיל 18 עזבה את ביתה כדי לפתח את כישורי המשחק שלה, בתחילת דרכה הופיעה בעיקר בתור ניצבת. קיבלה חשיפה ראשונה בשנת 1934 בסרט המוזיקלי "ילד המיליונים" לצידו של אדי קנטור. ב-1937 גילמה את טוני פמברטון בקומדיה של אוטו פרמינגר "סכנה- אהבה בעבודה". הופיעה ב-1940 בקומדיית הפשע של לויד בייקון "אח סחלב" בתור פלורנס אדמס חברתו של הגנגסטר ג'וני סאטו (אדוארד ג'י רובינסון). תפקידה בסרט המוזיקלי זוכה האוסקר "גברת היי טובה" ב-1942 היה זה שנתן לה את הדחיפה לתפקידה הגדול ביותר בתחילת דרכה בקומדיה הקלאסית של ג'וזף ל. מנקייביץ' "מכתב לשלוש נשים" בתור אשת הקריירה הנשואה ריטה פייפס שכותבת סיפורים לאופרות סבון רדיופוניות.

בשנות ה-50 התפרסמה בזכות תפקידה הראשי בחמש עונות קומדיית המצבים "מזכירה פרטית" בתור המזכירה הפרטית סוזן מק'נמרה. על תפקידה בסדרה קיבלה סות'רן שלוש מועמדויות לפרס אמי ומועמדות אחת לקומיקאית הטובה ביותר.[דרוש מקור] בשנת 1958 קיבלה סדרה על שמה, "המופע של אן סות'רן" בה גילמה את קטי אוקונור, עוזרת הנהלת בית מלון בניו יורק. הסדרה עצמה זכתה בפרס גלובוס הזהב וסות'רן הייתה מועמדת לפרס אמי בפעם החמישית.

ב-1964 הייתה מועמדת לפרס גלובוס הזהב לשחקנית המשנה הטובה ביותר על הופעתה בדרמה הפוליטית "האיש הטוב ביותר" בתור סו אלן גאמדג', סגנית מנהלת המפלגה. התפרסמה באותה השנה גם במותחן האימה "גברת בכלוב" לצידם של אוליביה דה הבילנד וג'יימס קאן. הופעתה האחרונה הייתה ב-1987 בדרמה "לווייתני אוגוסט". בסרט גילמה את טישה דווטי לצידן של בטי דייוויס, ליליאן גיש וביתה הביולוגית טישה סטרלינג וקיבלה מועמדויות לפרס אוסקר לשחקנית המשנה הטובה ביותר ולפרס אינדפנדנט ספיריט.

התחתנה ב-1936 עם השחקן רוג'ר פרייאור והתגרשה ממנו לאחר שבע שנים. פחות משבוע לאחר גירושיה נישאה בשנית לשחקן רוברט סטרלינג, לזוג נולדה בת אחת, השחקנית טישה סטרלינג. השניים התגרשו לאחר שש שנות נישואים. נפטרה בשנת 2001 כתוצאה מאי-ספיקת לב. על שמה של סות'רן ישנם שני כוכבים בשדרת הכוכבים של הוליווד, של מצלמת וידאו על עבודתה הקולנועית וטלוויזיה על עשייתה בטלוויזיה האמריקאית.

קישורים חיצוניים
----------------

ויקישיתוף מדיה וקבצים בנושא **אן סות'רן** בוויקישיתוף
* אן סות'רן, באתר "Find a Grave" (באנגלית)

* אן סות'רן, במסד הנתונים הקולנועיים IMDb (באנגלית)

* אן סות'רן, באתר AllMovie (באנגלית)

* אן סות'רן, באתר Rotten Tomatoes (באנגלית)

* אן סות'רן, במסד הנתונים הקולנועיים KinoPoisk (ברוסית)

* אן סות'רן, באתר MusicBrainz (באנגלית)

* אן סות'רן, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007429199205171
* BNE: XX1069082
* BnF: cb139261577 (data)
* GND: 119031000
* ISNI: 0000 0001 1455 3229
* LCCN: n81004737
* MusicBrainz: 9108cee6-9657-4fc5-930c-02eab58145b9
* NTA: 160202264
* SNAC: w6t44kx9
* SUDOC: 087151324
* Trove: 1148953
* VIAF: 112818618
* WorldCat: lccn-n81004737

 |
**אן סטוק** (באנגלית: **Ann Stock**; נולדה בשנת 1944) הייתה עוזרת מזכירת המדינה האמריקאית לענייני חינוך ותרבות ומילאה תפקידים נוספים מטעם המפלגה הדמוקרטית ואנשיה.

ביוגרפיה
--------

סטוק נולדה באינדיאנה בשנת 1944. היא בוגרת תואר אקדמי מאוניברסיטת פרדו, היא עבדה כמורה בבית ספר יסודי וכדיילת בפאן אם.

במהלך מסע הבחירות לנשיאות ארצות הברית 1980 היא שימשה כסגנית מזכירת העיתונות עבור סגן הנשיא וולטר מונדייל, לאחר מכן הייתה סגנית אחראית תקשורת ויחסי ציבור של תאגיד חנויות הכלבו בלומינגדיילס.

בשנת 1993 הנשיא ביל קלינטון מינה אותה כמזכירה החברתית של הבית הלבן (White House Social Secretary), באחראית על המסיבות והאירועים של הבית הלבן, תפקיד אותו ביצעה עד 1997 (הוחלפה על ידי קפריסיה מרשל).

מ-1997 ועד 2010 עבדה במרכז לאומנויות הבמה על שם ג'ון קנדי (אנ'), שם ניהלה את התוכניות הבינלאומיות לניהול אמנויות, ופיקחה על משרד קשרי הממשלה, משרד העיתונות והמשרד לענייני מוסדות.

היא מונתה על ידי הנשיא אובמה כעוזרת מזכיר המדינה של ארצות הברית לענייני חינוך ותרבות, תחת הילרי קלינטון. היא כיהנה בתפקיד זה בשנים 2010-‏2013.

קישורים חיצוניים
----------------

ויקישיתוף מדיה וקבצים בנושא **אן סטוק** בוויקישיתוף
* 
* W. W. D. Staff, W. W. D. Staff, At the Swearing In of Ann Stock, WWD, ‏2010-07-15 (באנגלית)

הערות שוליים
------------

1. ↑  MERIDIAN INTERNATIONAL CENTER, The Honorable Ann Stock
Former U.S. Assistant Secretary of State @ Educational and Cultural AffairsChair @ Meridian Board of Trustees
**איגיאלוזוריים** (שם מדעי: Aigialosauridae) היא משפחה נכחדת של לטאות ימיות שחיו בתקופת היורה והקרטיקון לפני 150.8 - 88.6 מיליון שנה. הם היו קרובי משפחתם של המוסזאוריים וכן של הנחשים. ישנם חוקרים המשייכים את האיגיאלוזוריים למשפחת המוסזאוריים, קרוביהם הגדולים יותר.

כמו המוסזאוריים היו האיגיאלוזוריים בעלי "עצם הרבועה" בצורת סמן שאלה, מימין ומשמאל באחורי הגולגולת, ומפרק שני שמקומו באמצע הלסת התחתונה, מאחורי עצם השינים, מימין ומשמאל.

מאובני האיגיאלוזוריים נמצאו בעיקר בחופי אירופה. הם היו טורפי על כמו קרוביהם וטרפו יצורים ימיים אחרים, לרבות דגים, כרישים, רכיכות קדומות וזוחלים ימיים אחרים. רגליהם לעומת המוסזאוריים, היו מתואמות גם להליכה על היבשה, אם כי הם היו מגושמים עליה. הצוואר שלהם גם היה ארוך וצר יותר מהמוסזאורים והם היו קטנים יותר. הזנב היה ארוך ועבה ועזר להם להתקדם במים.

סוגים
-----

* איגיאלוזאורוס (*Aigialosaurus*)
* *Carsosaurus*
* *Coniasaurus*
* *Opetiosaurus*
* *Proaigialosaurus*

קישורים חיצוניים
----------------

ויקישיתוף מדיה וקבצים בנושא **איגיאלוזוריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

הערות שוליים
------------

1. ↑
**מלאנז'ה** (בפורטוגזית: **Malanje** או **Malange**) היא עיר בצפון-מערב אנגולה ובירת המחוז הקרוי על שמה. העיר מרוחקת 350 ק"מ דרום-מזרחית לבירה לואנדה ולפי תחזית רשמית לשנת 2022 אוכלוסיית העיר מנתה 641,011 תושבים. בסביבת העיר נמצאים מפלי קלאונדולה (Calandula), תצורות הסלע של פונגו אנדונגו (Pungo Andongo) וסכר קפנדה (Capanda). האקלים הוא לרוב לח, ממוצע הטמפרטורות נע בין 20–24 מעלות צלזיוס וכמות המשקעים נעה בין 900 ל-130 מ"מ בעונה הגשומה (אוקטובר-אפריל).

היסטוריה
--------

### השלטון הקולוניאלי

במאה ה-19 נוסדה מלאנז'ה על ידי מתיישבים פורטוגזים. סלילתה מסילת הברזל בין מלאנז'ה לבין הבירה לואנדה ברמות הפוריות, החלה ב-1885. בסביבת העיר השתרע אזור גידול הכותנה העיקרי של המושבה שהיה המניע להתפתחותה. העיר התפתחה באמצע המאה ה-19 כשוק פתוח ברמת אנגולה המרכזית. בהיותה בגובה של 1333 מטרים מעל פני הים, האקלים במלאנז'ה הוא טרופי יבשתי האידיאלי לסוגים מסוימים של גידולים חקלאיים. העיר התפתחה כמרכז חשוב לשירותי חקלאות, תעשייה ומסחר. ענפי היצור שלה הם: כותנה, טקסטיל, קפה, פירות ותירס. מבני הציבור בעיר כללו בית קולנוע, בית חולים, תחנת רכבת ושדה תעופה.

### לאחר קבלת העצמאות

נסיגת הפורטוגלים מאנגולה, קבלת העצמאות ולאחר מכן מלחמת האזרחים באנגולה בשנים 1975–2002 הקשו מאוד על ייצור הכותנה, הקפה והתירס. מלאנז'ה נהרסה חלקית במהלך מלחמת האזרחים אך מאמצי בניה מחדש בשנים שלאחר סיום המלחמה הצליחו להניע תהליך של פיתוח העיר וסביבותיה.

אתרים חשובים
------------

תחנת הרכבת החדשה במלאנז'ה
ליד העיר נמצא הפארק הלאומי קנגנדלה (Cangandala) שהוקם על ידי השלטונות הפורטגזים ב-1970 לצורך הגנתה של אנטילופת הסוס הענקית (תת-מין של אנטילופת סוס שחורה) שנתגלתה ב-1963. מבני דת מרכזיים הם הכנסייה האוונגלית ב קווסואה (Quêssua), קברה של המלכה נזינגה (Nzinga) מהמאה ה-17 וקברו של ז'וזה דו טלאדו (José do Telhado), שהיה מעין רובין הוד מקומי בתקופה הקולוניאלית.

תחבורה
------

בתקופה הקולוניאלית הוקם בעיר שדה תעופה שכיום מתקיימות בו טיסות אל עיר הבירה לואנדה. סלילתה של מסילת הברזל בין לואנדה למלאנז'ה החלה בשנת 1885. לאחר מלחמת האזרחים הוחל בשיקום הקו ההרוס.

קישורים חיצוניים
----------------

ויקישיתוף מדיה וקבצים בנושא **מלאנז'ה** בוויקישיתוף
* מלאנז'ה, באתר אנציקלופדיה בריטניקה (באנגלית)

הערות שוליים
------------

1. ↑  Angola: Administrative Division (Provinces and Municipalities) - Population Statistics, Charts and Map
2. ↑  Conservation of the critically endangered Giant Sable Antelope, Malanje Province, Angola, Whitley Fund for Nature, 2006
3. ↑  Return to Malanje marks Angolan railway revival, Railwaygazette.com, 13 Jan 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564971205171
* LCCN: n86129032
* SUDOC: 145029751
* VIAF: 132610824
* WorldCat: lccn-n86129032

 |
**איגור ולריביץ' שצקי** (בקזחית: **Олег Валерьевич Шацкий**; נולד ב-11 במאי 1989) הוא כדורגלן קזחי המשחק בעמדת השוער בשחטיור קרגנדה, בה הוא משמש כקפטן, ובנבחרת קזחסטן.

קריירה
------

שצקי נולד בעיר קרגנדה שבקזחסטן, ושיחק במחלקות הנוער השונות של שחטיור קרגנדה המקומית. בשנת 2008 הצטרף לראשונה לסגל הקבוצה הבוגרת, אך לא קיבל את הזדמנות על הדשא, ונותר על הספסל.

בינואר 2012 עבר לאסטנה 1964 מליגת המשנה הקזחית, ובמשך שתי עונות היה השוער הראשון שלה.

בינואר 2014 עבר לבולאט, גם היא מליגת המשנה הקזחית, ולאחר עונה אחת בקבוצה, בינואר 2015, חזר לקבוצת האם שלו, שחטיור קרגנדה.

בינואר 2020 עבר לטובול מליגת העל הקזחית, אך לא הצליח לתפוס את מקומו בהרכב, ובינואר 2021 שב לשחטיור קרגנדה ומעט לאחר מכן מונה לקפטן הקבוצה.

### קריירת נבחרות

שצקי ערך את הופעת הבכורה שלו בנבחרת הבוגרת ב-21 בפברואר 2019, כשעלה כמחליף במחצית בניצחון נבחרתו 1–0 על מולדובה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Игорь Шацкий – новичок". *fctobol.kz/* (ברוסית). FC Tobol. 5 בינואר 2020. נבדק ב-5 בינואר 2020. `{{cite web}}`:  (עזרה)
2. ↑  "Igor Shatskiy". *EU-Football.info*. נבדק ב-29 בינואר 2019. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איגור שצקי"**.
**טבח סלוצק** או **פרשת סלוצק** היה טבח בעיר סלוצק שבבלארוס, שאירע במהלך מלחמת העולם השנייה והשואה באוקטובר 1941, ובו נרצחו כ-3,800 יהודים על ידי הנאצים. הרוצחים הורכבו מכוחות מיוחדים של הגסטפו ומבעלי בריתם בבלארוס ובליטא.

הטבח
----

ב-27 באוקטובר 1941 נכנסו לסלוצק ארבע פלוגות של משטרה צבאית שהוצבו בקובנה במטרה לחסל את האוכלוסייה היהודית בעיר תוך יומיים. כוח זה פעל ללא רשות של המינהל האזרחי הגרמני. היהודים הוקפו, הוצאו מבתיהם ונהרגו בהמוניהם, בטירוף כזה, שלא רק יהודים, אלא גם אנשים אחרים באזור נטבחו.

המינהל האזרחי הגרמני בבלארוס זעם, לאחר שעשה מאמצים רבים להשיג את טובת האוכלוסייה המקומית בהתאם להוראות הפיהרר.

מנהל המינהל האזרחי בבלארוס כתב במחאה לרייכספיהרר אס אס, היינריך הימלר:

העיירה הייתה תמונה של אימה במהלך הפעולה. באכזריות בלתי ניתנת לתיאור מצד השוטרים הגרמנים ובעיקר הפרטיזנים הליטאים, העם היהודי, אך גם ביניהם בלארוסים, הוצא מדירותיהם ונאסף יחד. בכל מקום בעיר נשמעו יריות וברחובות שונים הצטברו גופות של יהודים שנורו.

קישורים חיצוניים
----------------

ויקישיתוף מדיה וקבצים בנושא **טבח סלוצק** בוויקישיתוף

הערות שוליים
------------

1. ↑  The Danish Center for Holocaust and Genocide Studies, web.archive.org, ‏2006-09-02
**Follow the money** (מילולית: **עקוב אחר הכסף**) היא אמרת כנף שנעשתה לפופולרית בעקבות סרט הדוקו-דרמה כל אנשי הנשיא משנת 1976. האמירה מרמזת על "עקבות" של כספים או על שחיתות (לרוב פוליטית) בדרג גבוה. עבור הסרט, התסריטאי ויליאם גולדמן ייחס את הביטוי לגרון עמוק, המודיע שהשתתף בפרשת ווטרגייט. עם זאת, הביטוי מוזכר בספר באותו שם וקדם לסרט, או לכל תיעוד אחר של הפרשה. הספר מכיל את המשפט "המפתח היה במערכת מזומנים חשאית, ואחריה יש לעקוב", אשר אומר בוב וודוורד לסנאטור סם ארווין. ייתכן שזה היה עיבוי לביטוי "עקוב אחר הכסף" בתהליך התסריטאות.

הביטוי הוזכר על ידי הנרי פטרסון בוועדת החוקה של הסנאט בשנת 1974 בהליך גביית העדות כשארל סילברט היה מועמד למשרת היועץ המשפטי של ארצות הברית.

מאז שנות ה-70, נעשה שימוש בביטוי בעיתונות חוקרת ובדיבייטים פוליטיים.

בתוכנית הסמויה, הבלש לסטר פרימון משתמש בביטוי במהלך חקירת עסקאות כנופיית בולטימור, כדי להסביר את הקושי הפוליטי בחקירת פשע מאורגן, כשאמר "כשאתה עוקב אחר סמים, אתה מקבל נרקומנים וסוחרי סמים. אבל כשאתה מתחיל לעקוב אחרי הכסף, ואתה לא יודע איפה לעזאזל זה הולך לקחת אותך".

הביטוי משמש כשמה באנגלית של תוכנית פשע דנית (אנ') ותוכנית תחקירים של ה-CBS מאת שריל אטקינסון (אנ').

הערות שוליים
------------

1. ↑  הרצל פרנקל, מאה עשרים פחות אחד (עמ' 153)
2. ↑  וודוורד, ברנשטיין, כל אנשי הנשיא, פרק 12, עמ' 248
3. ↑  IMDb, ציטוטים של הבלש לסטר פרימון (באנגלית)
**גרסיה השני, מלך גליסיה** (1042 - 22 במרץ 1090) היה מלך גליסיה בין השנים 1065–1071.

ביוגרפיה
--------

גרסיה השני נולד בשנת 1042 לפרננדו הראשון, מלך לאון וסאנצ'ה מלאון, בתם של אלפונסו החמישי, מלך לאון ואלווירה מננדס. ב-24 בדצמבר 1065 מת פרננדו הראשון, ולאחר מותו פוצלה הממלכה בין בניו: סנצ'ו השני, מלך קסטיליה ירש את ממלכת קסטיליה, אלפונסו השישי, מלך לאון ירש את ממלכת לאון, גרסיה ירש את ממלכת גליסיה, אוראקה ירשה את העיר סמורה ואלווירה ירשה את טורו (Toro). גרסיה הוסיף לתאריו את התואר "מלך פורטוגל", והיה הראשון שנשא בתואר הזה.

בשנת 1069 כרת סנצ'ו השני ברית עם אלפונסו השישי, מלך לאון, ובשנת 1071 כבשו השניים את ממלכת גליסיה. סנצ'ו, אשר לא היה מרוצה מכך שבבעלותו נמצאות ממלכת קסטיליה וחצי מממלכת גליסיה, תקף בשנת 1072 את אלפונסו השישי ופלש לממלכת לאון בעזרתו של אל סיד. לאחר תבוסתו בגולפחרה שעל גדות נהר קריון, אילץ סנצ'ו את אלפונסו להימלט לעיר הווסאלים המורית טולדו, שם שלט מאמוּן. טורו, עירה של אחותו אלווירה, נפלה במהרה, ונדמה היה כי דבר לא יעצור את סנצ'ו. אחותו אוּרַאקַה נתנה לחלק הארי של הצבא הלאונזי למצוא מחסה בעיר שלה, סמורה. סנצ'ו הטיל מצור על העיר, אך ב-6 באוקטובר 1072 נרצח על ידי בלידו דולפוס, אציל גליסיאני, דבר שהוביל לנסיגת הכוחות הקסטיליאנים מן העיר.

לאחר הירצחו של סנצ'ו השני ניסה גרסיה לחזור ולשלוט על ממלכת גליסיה, אולם אחיו אלפונסו השישי, מלך לאון כלא אותו במנזר בלוס באריוס דה לונה, עד למותו ב-22 במרץ 1090.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גרסיה סאנצ'ס השני, מלך פמפלונה |   | חימנה פרנאנדס |   | סנצ'ו גרסיה, רוזן קסטיליה |   | אורקה גומס |   | ברמודו השני, מלך לאון |   | אלווירה מקסטיליה, מלכת לאון |   | מננדו גונסאלס |   | תותדונה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | סנצ'ו השלישי, מלך נאוורה |   |   |   |   |   | מוניאדונה מקסטיליה |   |   |   |   |   | אלפונסו החמישי, מלך לאון |   |   |   |   |   | אלווירה מננדס |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרננדו הראשון, מלך לאון |   |   |   |   |   |   |   |   |   |   |   |   |   | סאנצ'ה מלאון |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **גרסיה השני, מלך גליסיה** |
|

קישורים חיצוניים
----------------

ויקישיתוף מדיה וקבצים בנושא **גרסיה השני, מלך גליסיה** בוויקישיתוף
* גרסיה השני, מלך גליסיה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14486106v (data)
* GND: 131983539
* ISNI: 0000 0003 5764 6032
* LCCN: n2002038227
* SUDOC: 075653265
* VIAF: 200969192
* WorldCat: lccn-n2002038227

 |
**סטארי סמביר** (באוקראינית:  **Старий Самбір**; בפולנית: **Stary Sambor**) היא עיירת מחוז במחוז לבוב שבמערב אוקראינה, על גדת נהר דניסטר ובסמוך לגבול פולין, בה התקיימה עד השואה קהילה יהודית גדולה.

תולדות היישוב
-------------

סטארי סמביר נזכרת לראשונה בשנת 1378, ובשנת 1553 הוענקו לה זכויות עיר. מחלוקת פולין בשנת 1772, ועד תום מלחמת העולם הראשונה בשנת 1918, נכללה העיירה בתחום גליציה האוסטרית.

יהודי סטארי סמביר
-----------------

התיעוד הראשון לישיבת יהודים בעיירה הוא משנת 1544. בשנת 1659 הוצא צו האוסר על ישיבת יהודים ביישוב, אך חרף האיסור המשיכו היהודים להתגורר ביישוב. במהלך המאות ה-18 וה-19 גדל מספר היהודים בעיירה, ובשנת 1890 נמנו בה 1,613 יהודים. עוד משנות ה-80 של המאה ה-19 עזבו את העיירה רבים מיהודיה, וחלקם היגרו לארצות הברית.

במהלך הכיבוש הרוסי של העיירה בתחילת מלחמת העולם הראשונה, ערכו הקוזקים פרעות ביהודיה, ופרעות אלה נשנו בתקופת הרפובליקה האוקראינית המערבית, שקמה עם תום המלחמה, תוך חילול בתי הכנסת המקומיים. שרפה גדולה שפרצה ביישוב באפריל 1923 פגעה קשות בקהילה היהודית במקום. בין מלחמות העולם נמנו בעיירה 1,562 יהודים, קרוב -40% מתושביה, והתקיימה בה פעילות ציונית.

### בשואה

בתחילת מלחמת העולם השנייה נכבשה העיירה באופן זמני בידי הגרמנים, ואלו חטפו את יהודיה לעבודות כפייה ורצחו כמה מהם. עם כניסת הסובייטים לעיירה, הגיעו אליה כמה מאות פליטים יהודים ממערב פולין, ומספר היהודים במקום הגיע לכ-2,500 איש. בתקופה הסובייטית נאסרה הפעילות הציבורית היהודי בעיירה, הולאמו עסקי היהודים בה, וחלק מיהודיה הוגלו לעומק ברית המועצות.

ב-2 ביולי 1941, במהלך מבצע ברברוסה, שבו הגרמנים לעיירה, והקצו לאוכלוסייה האוקראינית המקומית פרק זמן של 24 שעות לפרוע ביהודי היישוב. בזמן זה רצחו האוקראינים באכזריות כמה עשרות יהודים מהעיירה בשטח בית העלמין היהודי ביישוב, בנוכחות הכומר המקומי. לאחר מכן, הוטלו על יהודי העיירה גזירות שונות, ובהן חובת ענידת סרט זרוע, הגבלות תנועה וחובת ביצוע עבודות כפייה, חלקן במחנות עבודה, לרבות ינובסקה.

בין ה-5 ל-6 באוגוסט 1942 גורשו היהודים שנותרו בעיירה לגטו סמביר הסמוך, ומשם שולחו כעבור זמן מה למחנה ההשמדה בלז'ץ.

קישורים חיצוניים
----------------

* 

* אתר האינטרנט הרשמי של סטארי סמביר

ויקישיתוף מדיה וקבצים בנושא **סטארי סמביר** בוויקישיתוף
* סטארי סאמבור באתר מרכז מורשת יהדות פולין
* "סטארי סמביר", באתר השטעטל הווירטואלי
* "סטארי סמביר", באתר JewishGen (באנגלית)
* סטארי סמביר (אוקראינה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537998605171
* LCCN: nr91001208
* NKC: ge1124258
* VIAF: 155210238
* WorldCat (עם VIAF): 155210238

 |
**צבי טימור** (24 בנובמבר 1933 - 31 בינואר 2010) היה עיתונאי כלכלי ישראלי והעורך האחרון של העיתון "על המשמר".

ביוגרפיה
--------

טימור נולד וגדל בבודפשט. בזמן מלחמת העולם השנייה הוריו נלקחו למחנות והוא עצמו הוסתר. רק אמו שרדה ויחד עלו לישראל ב-1949. 
תחילה גרו מספר חודשים בקיבוץ, ואחר כך עברו לגור בירושלים. 

הוא החל את הקריירה העיתונאית בעיתון המפלגה הקומוניסטית הישראלית, "קול העם", שם שימש ככתב כלכלי. לאחר שהעיתון נסגר ב-1975, עבר לכתוב ב"על המשמר", שם שימש ככתב הכלכלי בירושלים.

בשנת 1980 החליף טימור את סבר פלוצקר בתפקיד העורך הכלכלי של "על המשמר", ואחר כך, בינואר 1989, החליף שוב את פלוצקר, הפעם בתפקיד עורך העיתון. במשך השנים גם עבדו השניים במשותף על כתבות ותחקירים בנושאי כלכלה. באותה תקופה גם עבר לגור בתל אביב. 

עם כניסתו לתפקיד העורך ביצע שורה של שינויים בהנהלת העיתון, כמשנה לעורך מונה רוביק רוזנטל, שהיה קודם רכז המערכת. רוזנטל וטימור התמודדו על תפקיד העורך, אבל "ריכוז מפ״ם", הגוף המחליט על המינויים הבכירים ב"על המשמר", העדיף את טימור. לרכזת המערכת מונתה דורית גפן, לעורך מונה לוי מורב. טימור גם גייס שורה עיתונאים חדשים לעיתון, צבי גורן מרשות השידור, שישמש עורך חדשות החוץ, פאר־לי שחר מקול ישראל, שתהיה הכתבת לענייני מפלגות, אמנון אטד מ"דבר", שיהיה כתב כלכלי בירושלים, וקובי ניב מ"חדשות", שיכתוב טור סאטירי ב"חותם", המוסף השבועי. כותבים חדשים נוספים שגייס היו הרב מנחם הכהן, אליהו שפייזר ומשה עמירב. טימור יזם גם עיצוב מחדש של העיתון, וניסיון להפיץ שוב את העיתון בדוכני העיתונים, לאחר שבמשך מספר שנים היה בעיקר עיתון למינויים, כ-20,000, רובם חברי הקיבוץ הארצי.

לאחר שהעיתון נסגר במאי 1995, עזב את עולם העיתונות.

נפטר בישראל בגיל 77. הלווייתו נערכה בבית הקברות גבעת שאול בירושלים.

קישורים חיצוניים
----------------

* אורן פרסיקו, "חריף שכל וחריף הכתיבה", באתר העין השביעית, 2 בפברואר 2010
* יעקב לזר, קשר ישיר, הדף הירוק, 11 בפברואר 2010

הערות שוליים
------------

1. 1 2 3  לאה ענבל, עיתונות / העורך החדש של 'על המשמר - ההונגרי האחרון, כותרת ראשית, 29 בספטמבר 1988
2. ↑  אפי לנדאו, שינויים בצמרת "על המשמר", חדשות, 1 בינואר 1989
**ביורן תורדרסון** (באיסלנדית: **Björn Þórðarson**;‏ 6 בפברואר 1879 – 25 באוקטובר 1963) היה עורך דין איסלנדי שכיהן כראש ממשלת איסלנד מדצמבר 1942 ועד אוקטובר 1944 בראש ממשלה של פוליטיקאים, מומחים ופקידים שמונו על ידי סוון ביירנסון, שכיהן אז כעוצר איסלנד ולאחר מכן כנשיא איסלנד הראשון, כדי להנהיג את איסלנד שהייתה כבושה אז בידי ארצות הברית במהלך מלחמת העולם השנייה. לאחר פרישתו מתפקיד ראש הממשלה לא היה תורדרסון מעורב יותר בחיים הפוליטיים.

חייו
----

תורדרסון למד משפטים באוניברסיטת קופנהגן באותה תקופה בה למדו שם מי שלימים היה גם הוא ראש ממשלת איסלנד, איינר ארנורסון ומי שלימים כיהן כנשיא איסלנד, סוון ביירנסון ואת שניהם הוא הכיר אישית. בתום לימודיו ב-1906 הוא קיבל תואר שני וב-1926 הוא סיים את לימודי הדוקטורט שלו באוניברסיטת איסלנד ונושא עבודת הגמר שלו היה "ענישה באיסלנד 1761-1925".

ראש ממשלה וההתנתקות מדנמרק
--------------------------

יחסיה של איסלנד עם דנמרק ושיתוף הפעולה עם כוחות הכיבוש האמריקאים היו שני הנושאים המרכזיים בתקופת ממשלתו של תורדרסון. בנוגע לשאלת היחסים עם דנמרק, לאחר פקיעת השלטון המשותף של שתי המדינות בסוף שנת 1943, צידד תורדרסון בניתוק הקשר עם האימפריה הדנית בהסכמה ולא באמצעות היפרדות חד צדדית. לאחר שהושג רוב סוחף במשאל עם, הכריזה איסלנד על עצמה כרפובליקה עצמאית ב-17 ביוני 1944 וסוון ביירנסון נבחר להיות נשיאה הראשון.

איסלנד הייתה אז תלויה באופן מוחלט בארצות הברית וממשלת איסלנד הרחיקה לכת כדי למלא אחר רצונותיהם של האמריקאים. ממשלת תורדרסון נודעה בכינוי "ממשלת קוקה קולה", וזאת בשל העובדה ששניים משריה הפכו ב-1943 להיות זכיינים של שתי חברות אמריקאיות. שר החוץ והתעשייה, וילהלמור תור מהמפלגה הפרוגרסיבית, היה זכיין של חברת הדלק  ESSO וביורן אולפסון, שר האוצר, ייסד את חברת Vífilfell, משווקת מוצרי חברת קוקה-קולה באיסלנד.

קישורים חיצוניים
----------------

ויקישיתוף מדיה וקבצים בנושא **ביורן תורדרסון** בוויקישיתוף
* מידע אודותיו באתר האלת'ינגי (הפרלמנט האיסלנדי) (באיסלנדית)

| ראשי ממשלת איסלנד |
| --- |
| השר לענייני איסלנד | הנס הפסטין • ביורן יונסון • כריסטיאן יונסון • הנס הפסטין • זיגרדור אגרז • איינר ארנורסון |  |
| ממלכת איסלנד | יון מגנוססון • זיגרדור אגרז • יון מגנוססון • מגנוס גודמונדסון (בפועל) • יון תורלקסון • טריגווי תורהלסון • אאוסגייר אאוסגיירסון • הרמן יונסון • אולאפור תורס • ביורן תורדרסון |
| רפובליקת איסלנד | אולאפור תורס • סטפן יוהאן סטפנסון • אולאפור תורס • סטיינגרימור סטיינתורסון • אולאפור תורס • הרמן יונסון • אמיל יונסון • אולאפור תורס • ביארני בנדיקטסון (13) (בפועל) • אולאפור תורס • ביארני בנדיקטסון (13) • יוהאן הפסטין • אולאפור יוהאנסון • גייר הלגרימסון • אולאפור יוהאנסון • בנדיקט גרונדל • גונאר תורודסן • סטינגרימור הרמנסון • ת'ורסטיין פאלסון • סטינגרימור הרמנסון • דוד אודסון • הלדור אסגרימסון • גייר הארדה • יוהנה סיגורדרדוטיר • סיגמונדור דויד גונלאוגסון • סיגורדור אינגי יוהנסון • ביארני בנדיקטסון (27) • קתרין יקובסדוטיר |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1053080417
* ISNI: 0000 0000 5458 5754
* LCCN: nr98034495
* SUDOC: 128801611
* VIAF: 19594084
* WorldCat: lccn-nr98034495

 |
**ביורן ביארנאסון** (באיסלנדית: **Björn Bjarnason**; נולד ב-14 בנובמבר 1944) הוא פוליטיקאי ועיתונאי איסלנדי. אביו, ביארני בנדיקטסון, היה ראש ממשלת איסלנד בשנים 1970-1963. ביארנאסון נשואי לרות אינגולפסדוטיר והוא אב לשניים.

קורות חייו
----------

בשנת 1964 ביארנאסון סיים את לימודיו בגימנסיית רייקיאוויק והחל בלימודי משפטים באוניברסיטת איסלנד. בזמן הלימודים הוא היה פעיל פוליטי בארגוני הסטודנטים. במהלך אותה תקופה ביארנאסון גם שירת במשמר החופים של איסלנד. בשנת 1971 הוא קיבל תואר מוסמך במשפטים.

בשנים 1974-1971 ביארנאסון היה מנהל ההוצאה לאור בהוצאת הספרים "אלמנה בוקאפלאגיד". ב-1974 הוא עבד כעורך חדשות החוץ של העיתון "ויסיר", ובשנת 1975 היה סגן מנכ"ל משרד ראש הממשלה (במהלך כהונתו של גייר האלגרימסון ממפלגת העצמאות כראש הממשלה). גם אחרי שעזב את המשרה באותה שנה, הוא המשיך לעבוד במשרד ראש הממשלה (תחת הלגרימסון וגם מחליפו מהמפלגה הפרוגרסיבית - אולאפור יוהאנסון).

בשנים 1984-1979 ביארנאסון עבד כעיתונאי בעיתון השמרני המוביל במדינה - "מורגונבלאדיד", ובשנים 1991-1984 היה סגן העורך הראשי בעיתון. בשנת 1988 הוא נכח כאחד מנציגי התקשורת בכנס של קבוצת בילדרברג. 

בשנת 1991 ביארנאסון נבחר לראשונה לאלת'ינגי (פרלמנט) במחוז הבחירה של רייקיאוויק מטעם מפלגת העצמאות הימנית. באותה שנה הוא נכח בפעם השנייה בכנס של קבוצת בילדרברג, ובשנת 1993 בפעם השלישית. ב-19 בפברואר 1995 הוא הקים אתר אינטרנט משלו (הראשון אי-פעם של פוליטיקאי איסלנדי), בו השתמש כבלוג.

בשנים 2002-1995 ביארנאסון כיהן כשר החינוך, המדע והתרבות (בממשלות אודסון השנייה והשלישית). ב-1995 הוא השתתף בפעם הרביעית בכנס של קבוצת בילדרברג. ב-2 במרץ 2002 ביארנאסון הוחלף במהלך כהונתה של ממשלת אודסון השלישית (באותה שנה הוא הוביל את מסע הבחירות לעיריית רייקיאוויק מטעם מפלגת העצמאות, אך היא לא הצליחה לנצח).

בשנים 2009-2003 ביארנאסון כיהן כשר המשפטים והכנסייה (בממשלת אודסון הרביעית ובשתי הממשלות של גייר הארדה). ב-1 בפברואר 2009 הוא עזב את התפקיד לטובת מחליפתו מממשלת המעבר, אחרי שממשלתו השנייה של הארדה התפטרה בגלל המשבר הכלכלי במדינה.

קישורים חיצוניים
----------------

ויקישיתוף מדיה וקבצים בנושא **ביורן ביארנאסון** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 140531041
* ISNI: 0000 0001 1454 5157
* LCCN: n89616016
* SUDOC: 121987272
* VIAF: 107217975
* WorldCat: lccn-n89616016

 |
בהנדסה אזרחית, **ביקורת מבנים** היא רשימת בדיקות מקצועיות הכוללת בתוכה גם את המונח בדק בית. תפקיד הבדיקות הוא לעמוד על טיבו של מבנה או חלק ממנו, כגון דירה בית וכל מבנה אחר בתחום הנדסת הבניין. הבדיקות האלו נעשות כדי לאתר ליקויי בנייה אי התאמות לתקן וכשלים אחרים בנכס.

מה כוללת ביקורת מבנים?
----------------------

ביצוע ביקורת המבנים מורכב ממבחנים הנדסיים רבים, שמטרתם בדיקה של כל פרט הנדסי או תכנוני בנכס. כך יוכלו הבודקים – אנשי מקצוע מתחום הנדסת הבניין – לאתר ליקויי בניה, בעיות או מפגעים בכל רמה. הבדיקה נעשית בעיקר בצורה ויזואלית, על ידי סריקה בסיסית של כל חלקי המבנה אך במידת הצורך גם באמצעות מכשירים משוכללים לאיתור מפגעים נסתרים כמו רטיבות בקירות, חוסר בחיזוקי פלדה בשלד המבנה, כבלי חשמל שהונחו באופן לא נכון ועוד.

ביקורת המבנים כוללת סקירה ובדיקה של איכות כל המערכות והחלקים בנכס, כגון: מצב הקירות, החלונות, הדלתות, המרצפות, שלד הבניין, גג המבנה ויציבותו; איכות הבנייה, הסיוד והצביעה, ובדיקת מערכות החשמל והאינסטלציה.

הבדיקות הללו, מטבע היותן מקצועיות, מתבצעות בדרך כלל על ידי הנדסאי אדריכלות, הנדסאי בניין, אדריכל או מהנדס בניין, שמוסמך לאתר ליקויים כאלו, להחליט האם ניתן לתקן את הפגמים, ואם כן, כיצד יתוקנו ובכמה תסתכמנה עלויות התיקונים.

שימושים של ביקורת מבנים
-----------------------

לביקורת המבנים נודעת תועלת עבור אדם שעומד לפני קנייה של נכס. בעזרת ממצאי הבדיקה הקונה העתידי יכול להבין באיזה מצב נמצא הנכס. הבדיקה מפחיתה את האפשרויות המוכר להסתיר פרטים בעיתיים לגבי הדירה או הבית, קיימת גם חשיבות רבה לביקורת המבנים לאחר הקניה וזאת בעיקר כאשר נרכשת דירה חדשה מקבלן, בעזרת בדיקה כזו יכול הרוכש לאלץ את המוכר לתקן את ליקויי הבניה ואי ההתאמות שנמצאו בנכס על פי הוראות חוק המכר (דירות).

דו"ח ביקורת בניה מקצועית שנעשה על ידי בעל מקצוע מוסמך, יכול גם לשמש גם כראיה, בבית משפט. המסמך שמוציא בעל המקצוע או החברה בתום הבדיקה, כולל פירוט של כל פגם חוסר וליקוי שמצא במבנה וכן הערכה לגבי עלויות התיקון של הליקוי או שמאות של ירידת ערכו ונחשב לחוות דעת מומחה. במקרה ונתגלעה מחלוקת לגבי תיקון ליקויים שונים בנכס במסגרת עסקת נדל"ן, חוות דעת המומחה אשר הוגשה לבית המשפט עשויה לסייע בפתרון הסכסוך.

הערות שוליים
------------
**דן רדלר** הוא מעצב תאורה, ממייסדי אמנות התאורה בישראל וסופר. כתב ספר לימוד והדרכה לתאורת במה, שני רומנים ומחזה. ספרו העוסק בתאורת במה מצוטט בביבליוגרפיות רבות וראה אור גם בשפה האנגלית. רדלר הקים ואצר את המוזיאון היחיד בעולם לתאורת במה.

ביוגרפיה
--------

רדלר נולד וגדל ברמת גן. את לימודיו החל בבית הספר אורט גבעתיים ושנה לפני הגיוס לצבא החל לעסוק בתאורת תיאטרון. לאחר שחרורו התמחה בתאורה תיאטרונית והקים מספר חברות שעסקו בתאורת תיאטרון. רדלר למד תיאטרון באוניברסיטת תל אביב, שימש כמרצה לתאורה במסגרות שונות ויחד עם שותפו המהנדס אלפרד סנטור הקים חברת הזנק בשם "קומפיולייט", שבה פותח מחשב התאורה הראשון בעולם המבוסס על מיקרופרוססורים.

בשנת 2003 הקים רדלר את המוזיאון היחיד בעולם לתאורת במה "כוחה של תאורה" שאוספיו מלמדים על התפתחות התאורה ושינויי התיאטרון בעקבות כך, החל מהמאה ה-17.

רדלר חי בזוגיות עם השחקנית חגית בן-עמי, בתו הצעירה של מבקר התיאטרון נחמן בן-עמי.

מפרי עטו
--------

בשנת 1992 הוציא את ספרו הראשון "תאורת במה" – הספר היחיד בעברית העוסק באמנות התאורה. בשנת 2005 הוציא לאור את ספרו תאורת הבמה באנגלית.

בשנת 2009 פרסם את הרומן הראשון פרי עטו "משחק הכיסאות" – שעלילתו מתפרסת משנות ה-60 של המאה הקודמת ועד ימינו. הרומן התפרסם בשתי מהדורות.

בשנת 2010 כתב את מחזהו הראשון "יותר מדי סושי", שהוצג בפסטיבל תיאטרון בית לסין.

בשנת 2013 יצא לאור הרומן השני שכתב רדלר, "הכדור השמיני", ששם זרקור על תופעת הקליטה של העולים מחבר המדינות, תוך התמודדות עם סוגיות גורל וזוגיות. הספר עובד למחזה גרגורי, עלייתו ונפילתו.

בשנת 2018 הוציא את ספרו השני "תאורת במה ועוד." בעברית- ספר עיון רחב יריעה העוסק בהתפתחות הרעיונית והטכנולוגית של תאורת הבמה ובתרומתה לשינוי פני התיאטרון מהמאה הרביעית לפני הספירה ועד לימינו.

בשנת 2020 יצא לאור בהוצאת ״כנרת זמורה ביתן״ הרומן השלישי שכתב רדלר, ״על הקצה.״ במוקד הספר משפחה שנולדה בחטא המחריב אותה, החיים השבריריים שמצליחים הגיבורים - האם, האב והבן - לבנות לעצמם בעודם מהלכים על פי תהום, והמפגש הבלתי נמנע בין גורלם.

ספריו
-----

* תאורת במה, הוצאת כנרת, 2003
* משחק הכיסאות, הוצאת גוונים, 2009
* הכדור השמיני, הוצאת גוונים, 2013
* תאורת במה ועוד, הוצאת ניב, 2018
* על הקצה, כנרת זמורה ביתן, 2020

מחזאות
------

* גרגורי עלייתו ונפילתו, הועלה בשנת 2016 בתיאטרון הספרייה ברמת גן.

קישורים חיצוניים
----------------

* אתר הבית של דן רדלר
* רשימת הפרסומים של דן רדלר, בקטלוג הספרייה הלאומית
* עליס בליטנטל, משחק הכיסאות, News1
* דן רדלר - הכדור השמיני, נילי דגן
* מתח על הסכין, ישראל היום
* סקירה מאת חוי הראל של על הקצה, פרלמנט הספרים

הערות שוליים
------------

1. ↑  המוסד לבטיחות ולגיהות, פרק שמיני
2. ↑  Stage Lighting, AbeBooks.com
3. ↑  יעקב בר-און, מחזאי מחשמל, מקור ראשון
4. ↑  הדס מורנו, סושי במקום פלאפל, ynet
5. ↑  עליס בליטנטל, לחוש כחלק מהעלילה, News1
6. ↑  עליס בליטנטל, "הצגה מקורית שהיא בשר מבשרנו", באתר News1 מחלקה ראשונה‏, 8 בספטמבר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007314074805171
* VIAF: 298549351
* WorldCat (עם VIAF): 298549351

 |
**ביורן הלאנד-הנסן** (בנורווגית: **Bjørn Helland-Hansen**; ‏16 באוקטובר 1877 – 7 בספטמבר 1957) היה מדען נורווגי, חלוץ בתחום האוקיינוגרפיה. הוא חקר את דפוסי ההשתנות של מזג האוויר באוקיינוס האטלנטי הצפוני ושל האטמוספירה.

חייו
----

פרופסור הלאנד-הנסן פיתח ב-1910 את הפוטומטר הקרוי על שמו, שהובא אל סיפון האונייה "מיכאל סארס". הפוטומטר הופעל לראשונה סמוך לאיים האזוריים בעומק שבין 500 ל-700 מטרים. בשנת 1915 התמנה לפרופסור לאוקיינוגרפיה במוזיאון של ברגן, וב-1917 למנהל המכון הגאופיזי באוניברסיטת ברגן.

ה-1933 קיבל את מדליית אלכסנדר אגאסיז. ב-1939 התמנה לנשיא האיגוד הגאודזי והגאופיזי. הוא היה חבר באקדמיה הפרוסית למדעים וחבר בסגל האקדמיה למדעים של גרמניה המזרחית.

הלאנד-הנסן הנחה את אלכסנדר קוצ'ין, האוקיינוגרף הרוסי שיצא לאנטארקטיקה במשלחת הקוטב הדרומי של רואלד אמונדסן. אי בים קארה הרוסי, מזרחית לאיי הייברג נקרא **גלאנדה-גאנסנה** על שמו של הלאנד-הנסן.

קישורים חיצוניים
----------------

ויקישיתוף מדיה וקבצים בנושא **ביורן הלאנד-הנסן** בוויקישיתוף
* ביורן הלאנד-הנסן, באתר אנציקלופדיה בריטניקה (באנגלית)


|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90226060
* GND: 11751408X
* ISNI: 0000 0000 6675 958X
* KulturNav: 99d3b6be-7229-4eb8-87ca-c5061851a5e9
* LCCN: no2008166062
* NTA: 069629625
* SNAC: w6hx5qgn
* SUDOC: 192777300
* VcBA: 495/340703
* VIAF: 26893547
* WorldCat: lccn-no2008166062

 |
הרב **מנחם צבי ברלין** (נולד בב' באב ה'תרצ"ח, יולי 1938) הוא ראש ישיבת רבנו חיים עוזר בבני ברק.

ביוגרפיה
--------

נולד בירושלים לחיה פועה (בת הרב יעקב זייבלד) ולרב אלכסנדר זיסקינד ברלין. למד בישיבת תפארת צבי ואחריה בישיבת חברון. נישא לאורה (נפטרה בדצמבר 2017), בתו של הרב יואל קלופט מחיפה לאחר נישואיהם גרו בני הזוג בחיפה. בין גיסיו: הרב חיים קלופט ראש ישיבת "קהילות יעקב" והרב שמואל אביגדור פייבלזון, ראש ישיבת "נחלת נפתלי" בצפת.

בשנות ה-70 עמד בראשות ישיבת "זיו התורה" בחיפה ולצדו כיהן כמשגיח, הרב דוד אברהמי מחבר "בנין עולם".

כיהן מספר שנים כר"מ בישיבת גאון יעקב בבני ברק, ובראשית שנות ה-90 ייסד את ישיבת רבנו חיים עוזר, בראשה הוא עומד. בנו, הרב יחיאל ברלין משמש כר"מ בישיבה.

הרב ברלין מתגורר בשכונת רמת אלחנן בבני ברק.

שיעוריו נדפסים בפרסומים פנימיים של הישיבה. חידושי תורה שלו בעניינים שונים נדפסים מעת לעת בכתבי עת תורניים ובספרי זיכרון.

קישורים חיצוניים
----------------

* ****בדין חיוב תשלומין בשומרים****, בתוך: "שערי תורה: קובץ תורני מרכזי לבני הישיבות", גליון ג', תשי"ט-תש"ך. עמ' יב-טו, באתר אוצר החכמה
* רשימת כל שיעוריו לצפייה באתר "בינינו"
* התגית "הרב מנחם צבי ברלין", באתר "כיכר השבת"
* קטע קול שיעורים של הרב מנחם צבי ברלין באתר "קול הלשון"
* מנחם צבי ברלין, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298204605171
* ISNI: 0000 0004 0236 0421
* VIAF: 297959048
* WorldCat: viaf-297959048

 |
**צבי יָנוֹבֶר** (1927 - 4 באוגוסט 1972) היה מבכירי האתלטים הישראלים בשנות ה-50. אלוף ישראל ושיאן ישראל בקפיצה לגובה, בקפיצה במוט, בריצת 110 מטר משוכות ובקרב עשר במשך שנים רבות.

ביוגרפיה
--------

ינובר התאמן בקבוצת מכבי צפון תל אביב בהדרכת טוביה מיורצ'יק.

בתחרות שנערכה ב-22 במרץ 1947 קבע ינובר בקפיצה לגובה שיא ישראלי חדש של 1.79.5 מטר.

בתחרות שנערכה בתל אביב בתחילת אפריל 1948 זכה ינובר במדליית זהב בקרב עשר בשיא ישראלי חדש של 5259 נקודות (100: 11.2 שניות, רוחק: 6.17 מטר, ברזל: 11.44 מטר, גובה: 1.65 מטר, 400: 59.2 שניות, 110 משוכות: 17.3 שניות, דיסקוס: 33.67 מטר, מוט: 3.06 מטר, כידון: 44.45 מטר, 1500: 5:35.3 דקות). שיא זה החזיק מעמד 6 שנים ונשבר על ידי דוד קושניר. חודש לאחר מכן, באליפות ישראל באתלטיקה הוא זכה בשתי מדליות זהב, בקפיצה במוט בשיא ישראלי חדש של 3.23 מטר, שיפור לשיא הקודם בן ה-9 שנים של ליפשיץ ממכבי חיפה (3.20 מטר) ובקפיצה לרוחק בתוצאה של 6.49 מטר.

בתחרות האתלטיקה של המכביה השלישית שנערכה באוקטובר 1950 זכה ינובר ב-3 מדליות, 2 כסף ו-1 ארד. מדליות כסף, בריצת 110 מטר משוכות אחרי ספילקין מדרום אפריקה (15.5 שניות) ולפני צ'רנוק מארצות הברית (17.6 שניות) ובקפיצה במוט בשיא ישראלי חדש של 3.42 מטר, אחרי ארתור קוריק מארצות הברית (3.70 מטר) ולפני קלויזנר מישראל (3.00 מטר). מדליית ארד, בריצת 200 מטר משוכות בתוצאה של 28.0 שניות, אחרי צ'רנוק (26.3 שניות) וספילקין (26.4 שניות).

בתחרות שנערכה באנקרה שבטורקיה ב-17 ביוני 1952 זכה ינובר במדליית זהב בקפיצה במוט בשיא ישראל חדש של 3.70 מטר. שיא זה נשבר לאחר 10 שנים על ידי יצחק לוי (3.72 מטר).

לאחר מלחמת ששת הימים נסע ינובר לשליחות בארצות הברית מטעם "מכבי", להדרכת נוער במועדוני ספורט בניו יורק. 

ביולי 1972 הגיע ינובר לישראל בראש משלחת נוער אמריקאי יהודי לפסטיבל בינלאומי שנערך בבית ברל. שבועיים לאחר מכן לקה בהתקף לב ונפטר. הותיר אישה, בתיה, ושני בנים.

שיאים אישיים
------------

* ריצת 110 מטר משוכות: 16.8 שניות (1953) **שיא ישראלי בעבר**
* קפיצה לגובה: 1.79.5 מטר (1947) **שיא ישראלי בעבר**
* קפיצה במוט: 3.70 מטר (1952) **שיא ישראלי בעבר**
* קרב עשר: 5259 נקודות (1948)

קישורים חיצוניים
----------------

* מת צבי ינובר, דבר, 6 באוגוסט 1972

הערות שוליים
------------

1. ↑  אספורט - ינובר קפץ לגובה 1.79.5 מטר, משמר, 23 במרץ 1947
2. ↑  אליעזר רואי, בספורט - הישג חדש, דבר, 16 באפריל 1948
3. ↑  דן פחטר, אלוף האלופים מעמק יזרעאל, דבר, 7 בינואר 1955
4. ↑  אליעזר רואי, האליפות באתלטיקה קלה, דבר, 14 במאי 1948
5. ↑  אליעזר רואי, אורות וצללים במכביה, דבר, 6 באוקטובר 1950
6. ↑  נבחרת ישראל יצאה בנצחון במשחק כדורעף במכביה, על המשמר, 5 באוקטובר 1950
7. ↑  דבר הספורט - במכביה, דבר, 1 באוקטובר 1950
8. ↑  א. פז, ג'קרטה "משכה" את האתלטים ל-5 שיאים והשגים - לוי שבר שיא בן עשר שנים בקפיצה במוט -3.72 מ, מעריב, 1 ביולי 1962
9. ↑  50 התוצאות הטובות בכל הזמנים - קפיצה במוט באתר איגוד האתלטיקה בישראל
10. ↑  50 התוצאות הטובות בכל הזמנים - קרב עשר באתר איגוד האתלטיקה בישראל
**מלווין אונג סו קיאט** (במנדרינית: **王赐吉**; באנגלית: **Melvyn Ong Su Kiat**‏ נולד ב-1975) הוא לוטננט גנרל סינגפורי המשמש כראש כוחות ההגנה (אנ') (מקביל לרמטכ"ל) של צבא סינגפור.

ביוגרפיה
--------

אונג נולד ב-1975 והתחנך בבית הספר האנגלו-סיני (אנ') ובקולג' הלאומי לצעירים (אנ'). ב-1994 הוא התגייס לצבא סינגפור וקיבל מלגה מיוחדת שאפשרה לו לרכוש השכלה מחוץ לסינגפור. הוא למד בבית הספר לכלכלה של לונדון וסיים תואר ראשון במדעים (אנ') ותואר שני בכלכלה ב-1998. באותה שנה עבר קורס קציני חי"ר בפורט בנינג, ג'ורג'יה. ב-2005 הוא נרשם ללימודים במכללה לפיקוד ולמטה של צבא אינדונזיה (אנ') בבאנדונג. בין 2010–2011 שימש כמפקד הבריגדה ה-7 של צבא סינגפור. בהמשך יצא בראש משלחת סינגפורית לניו זילנד לסייע לנפגע רעידת האדמה בכרייסטצ'רץ'. בין 2013–2014, אונג שימש כסגן מנכ"ל הסוכנות להתפתחות ילדים בגיל הרך (אנ'). בין 2014–2015 שימש כמפקד המשמר הסינגפורי. ב-2015 הוא מונה ליו"ר ועדת מצעד היום הלאומי של סינגפור (אנ'). ב-14 באוגוסט 2015 הוא מונה למפקד צבא סינגפור, וב-1 ביולי 2016 הוא הועלה לדרגת מייג'ור גנרל. ב-23 במרץ 2018 הוא מונה לראש כוחות ההגנה.

אונג נשוי לניקול לין מק'ולי ויש להם שלושה ילדים, גבריאל לין אונג, ריאן ג'ושוע אונג שנג-אן ואואן דייוויד אונג יי-אן.

קישורים חיצוניים
----------------

* מלווין אונג באתר צבא סינגפור